### Š t a t ú t

**FONDU ARCHITEKTA EMILA BELLUŠA n.f.**

vydaný dňa 12.12.2018

**Čl. I.**

### Názov a sídlo fondu

1. Názov: Fond architekta Emila Belluša n.f.
2. Sídlo: Námestia slobody 2911/19, 811 06 Bratislava-Staré Mesto

**Čl. II.**

### Čas trvania fondu

Fond so zriaďuje na dobu neurčitú s pôsobnosťou na území Slovenskej republiky.

**Čl. III.**

**Účel fondu**

**Ochrana a podpora zdravia a vzdelávania**

Účelom fondu je združenie finančných prostriedkov určených na plnenie všeobecne prospešného účelu v oblasti ochrany a podpory zdravia a vzdelávania.

Zameria sa najmä na :

* podporu architektonického školstva,
* podporu modernizácie systémov architektonického vzdelávania,
* podporu rozvoja a kontaktov s vysokými školami architektonického zamerania zo zahraničia,
* podporu vydávania technickej literatúry, učebníc,
* zabezpečovanie odmien a cien za architektonické, technické, vedecké diela, rukopisy a prednášky,
* podporu pri organizovaní seminárov, konferencií,
* podporu talentovaných študentov a mladých pedagógov v účasti na domácich a zahraničných súťažiach.

**Čl. IV.**

Určenie okruhu osôb, ktorým môžu byť poskytnuté prostriedky fondu a označenie územia, v rámci ktorého budú poskytované

1. Fond je neziskovou právnickou osobou, ktorá združuje peňažné prostriedky určené na plnenie všeobecne prospešného účelu.
2. Prostriedky fondu nesmú byť použité na podnikanie a na financovanie činnosti politic-kých strán a politických hnutí.

1

1. Ak fyzická osoba alebo právnická osoba poskytne fondu dar alebo príspevok na konkrétny účel, fond je oprávnený ho použiť na iný účel len s predchádzajúcim písomným súhlasom tej osoby, ktorá dar alebo príspevok poskytla.
2. Výnos z verejnej zbierky môže fond použiť len na účel, na ktorý sa verejná zbierka usporiadala a vo vymedzenom rozsahu na správu fondu.
3. Osoba, ktorej fond poskytol prostriedky z rozpočtu fondu, je povinná:
   1. použiť prostriedky len na účel, na ktorý jej boli poskytnuté,
   2. na požiadanie fondu do 3 mesiacov preukázať, že prostriedky poskytnuté fondom použila na určený účel.
4. Prostriedky fondu určené na financovanie všeobecne prospešného účelu nemôžu byť poskytované jeho zriaďovateľovi, členom orgánov fondu a ich blízkym osobám a ani členom orgánov právnických osôb, ktoré poskytli fondu dar alebo príspevok.
5. Fond je oprávnený požadovať od osoby, ktorej poskytol prostriedky, vrátenie prostriedkov alebo ich časti, ak nesplnila povinnosť podľa ods. 5 tohto článku.

**Čl. V.**

**Orgány fondu**

1. Správna rada
2. Správca
3. Dozorná rada

**Čl. VI.**

**Správna rada**

1. Správna rada je najvyšším orgánom fondu.
2. Do výlučnej pôsobnosti správnej rady patrí:
   1. schvaľovanie rozpočtu fondu a rozhodovanie o použití prostriedkov fondu,
   2. schvaľovanie ročnej účtovnej uzávierky a výročnej správy fondu,
   3. rozhodovanie o zlúčení, splynutí a zrušení fondu,
   4. určenie výšky výdavkov fondu na jeho správu,
   5. vykonanie zmien štatútu,
   6. voľba a odvolanie správcu,
   7. voľba a odvolanie členov správnej rady a dozornej rady.
3. Členom správnej rady môže byť len fyzická osoba, ktorá je bezúhonná a v plnom rozsahu spôsobilá na právne úkony. Za bezúhonného sa nepovažuje ten, ktorý bol odsúdený za úmyselný trestný čin.
4. Členom správnej rady nemôže byť osoba, ktorej sa poskytujú prostriedky fondu.
5. Správna rada má 5 členov. Funkčné obdobie členov správnej rady je päťročné.
6. Členstvo v správnej rade je dobrovoľnou a neplatenou funkciou. Členom správnej rady patria náhrady preukázaných výdavkov, ktoré im vznikli pri výkone funkcie.
7. Členstvo v správnej rade zaniká:
   1. smrťou,
   2. uplynutím funkčného obdobia,
   3. odstúpením,
   4. odvolaním pre stratu voliteľnosti, alebo pre nezáujem člena o prácu v správnej rade, za ktorý sa považuje neúčasť na troch po sebe idúcich zasadnutiach.

2

1. Na uvoľnené miesto člena správnej rady, musí byť správnou radou do 30 dní od uvoľnenia miesta, zvolený nový člen na zvyšok funkčného obdobia alebo na ďalšie funkčné obdobie.
2. Návrh na voľbu členov správnej rady môže podať každý člen správnej rady.
3. Na čele správnej rady je predseda, ktorý zvoláva schôdze a predsedá im. Predsedu správnej rady volí a odvoláva správna rada. Predseda správnej rady zvolá správnu radu najneskôr do 30 dní, ak o to požiada tretina členov správnej rady.
4. Správna rada je schopná uznášať sa, ak je prítomná nadpolovičná väčšina jej členov. Na prijatie rozhodnutia je potrebný súhlas väčšiny prítomných členov. Pri rovnosti rozhoduje hlas predsedu.
5. Na prijatie rozhodnutia o zlúčení, splynutí alebo zrušení fondu je potrebný súhlas nadpolovičnej väčšiny všetkých členov správnej rady.
6. Zo schôdze správnej rady sa vyhotovuje zápisnica, ktorú fond uchováva po dobu 5 rokov.

**Čl. VII.**

**Správca**

1. Správca je štatutárnym orgánom fondu, ktorý riadi jeho činnosť. Rozhoduje o všet-kých záležitostiach fondu, ak nie sú vyhradené do pôsobnosti iných orgánov fondu.
2. Správcu volí a odvoláva správna rada..
3. Funkčné obdobie správcu je päťročné.
4. Voľba správcu sa vykoná v posledných 60 dňoch funkčného obdobia úradujúceho správcu. Ak sa funkcia správcu uvoľní odvolaním pred uplynutím funkčného obdobia, voľba nového správcu sa uskutoční do 30 dní.
5. Správcom môže byť fyzická osoba, ktorá je spôsobilá na právne úkony a je bezúhonná.
6. Funkcia správcu je nezlučiteľná s funkciou člena správnej rady a dozornej rady.
7. Správca je oprávnený zúčastňovať sa na rokovaniach správnej rady s poradným hlasom.
8. Správna rada odvoláva správcu ak:
   1. bol právoplatne odsúdený za trestný čin spáchaný v súvislosti s výkonom funkcie správcu alebo za úmyselný trestný čin,
   2. stratil spôsobilosť na právne úkony alebo jeho spôsobilosť na právne úkony bola obmedzená,
   3. o to sám požiada,
   4. nie je schopný podľa lekárskeho posudku zo zdravotných dôvodov vykonávať túto funkciu dlhšie ako pol roka,
   5. neplní povinnosti správcu a v určenej lehote neurobí nápravu ani po upozornení správnej rady.
9. Návrh na voľbu a odvolanie správcu môže podať každý člen správnej rady alebo dozorná rada.

3

**Čl. VIII.**

**Dozorná rada.**

1. Dozorná rada je kontrolným orgánom fondu.
2. Členov dozornej rady volí a odvoláva správna rada. Pre spôsob ustanovenia a členstvo v dozornej rade obdobne platia ustanovenia o správnej rade fondu.
3. Dozorná rada má 3 členov a funkčné obdobie členov dozornej rady je päťročné.
4. Členovia dozornej rady sú oprávnení nahliadnuť do všetkých dokladov a záznamov týkajúcich sa činnosti fondu a kontrolovať, či účtovné záznamy sú vedené v súlade so skutočnosťou a či sa činnosť fondu uskutočňuje v súlade sa všeobecne záväznými predpismi, zriaďovacou zmluvou a štatútom.
5. Dozorná rada:
   1. preskúmava ročnú účtovnú závierku a výročnú správu o hospodárení a svoje vyjadrenia k nim predkladá správnej rade,
   2. kontroluje vedenie účtovných kníh a iných dokladov najmenej dvakrát ročne,
   3. upozorňuje správnu radu na zistené nedostatky a podáva návrhy na ich odstránenie,
   4. navrhuje zvolanie mimoriadnej schôdze správnej rady, ak si to vyžaduje dôležitý záujem fondu.
6. Členovia dozornej rady majú právo zúčastňovať sa na schôdzach správnej rady s poradným hlasom.
7. Členstvo v dozornej rade je dobrovoľná a neplatená funkcia. Člen dozornej rady má nárok na náhradu výdavkov, ktoré mu pri výkone tejto funkcie vznikli.

**Čl. IX.**

**Majetok fondu a jeho nadobúdanie**

1. Majetok fondu tvoria vklady zriaďovateľov a ďalšie peňažné prostriedky, ktorými sú:
   1. peňažné dary a príspevky od fyzických osôb alebo právnických osôb,
   2. príjmy z verejných zbierok,
   3. dedičstvo v peňažnej forme alebo príjem z predaja dedičstva získaného v inej forme,
   4. príjmy z lotérií a iných podobných hier,
   5. príjmy z organizovania kultúrnych, vzdelávacích, spoločenských alebo športových akcií,
   6. príjmy z predaja vlastnej literatúry podporujúcej účel fondu,
   7. úroky z peňažných vkladov v bankách,
   8. príjmy zo štátnych dlhopisov,
   9. príjem z likvidačného zostatku iného fondu,
   10. príjmy z podielu zaplatenej dane fyzických alebo právnických osôb.
2. Majetok fondu môžu byť aj hnuteľné a nehnuteľné veci potrebné na výkon správy fondu.
3. Príjmami fondu môžu byť aj dotácie zo štátneho rozpočtu, rozpočtu štátneho fondu alebo rozpočtu obce.
4. Dotácie zo štátneho rozpočtu sa môžu fondu poskytnúť na rovnaký účel iba z jedného miesta spravidla toho, ktoré má vzťah k prevažujúcej činnosti fondu. Z dotácii zo štátneho rozpočtu sa nemôžu uhrádzať výdavky na správu fondu.

4

**Čl. X.**

**Výdavky fondu**

1. Výdavkami fondu sú:
   1. výdavky na financovanie účelu fondu,
   2. výdavky na správu fondu.
2. Výdavky fondu podľa ods. 1 písm. a) sa rozpočtujú podľa jednotlivých cieľov a spôsobu použitia. Môžu sa tiež rozpočtovať aj podľa subjektov, ktorým sa poskytujú.
3. Výšku výdavkov fondu na správu určuje správna rada na každý účtovný rok, najviac 15 % celkových výdavkov fondu za účtovné obdobie.
4. Výdavky na organizovanie verejnej zbierky na získanie peňažných prostriedkov na financovanie účelu fondu, výdavky za vykonaný štatutárny audit, výdavky na zisťovanie spôsobu použitia prostriedkov fondu a úhrady za uverejnenie údajov zapisovaných do obchodného registra sa do tejto určenej výšky výdavkov na správu fondu nezapočítavajú.

**Čl. XI.**

**Rozpočet fondu**

1. Fond hospodári podľa schváleného rozpočtu.
2. Rozpočet fondu obsahuje všetky rozpočtové príjmy a výdavky fondu. Rozpočet fondu sa zostavuje a schvaľuje na príslušný kalendárny rok.
3. Návrh rozpočtu predkladá na schválenie správnej rade správca najneskôr mesiac pred začiatkom kalendárneho roka, na ktorý sa rozpočet zostavuje. Správna rada schváli rozpočet fondu najneskôr do 31. marca kalendárneho roka.

**Čl. XIII.**

**Výročná správa**

1. Fond je povinný vypracovať výročnú správu za uplynulý kalendárny rok vždy do 30. júna.
2. Výročná správa fondu obsahuje:
   1. prehľad činností vykonaných v hodnotenom období s uvedením vzťahu k účelu fondu,
   2. ročnú účtovnú uzávierku a vyhodnotenie základných údajov v nej zahrnutých a výrok štatutárneho auditora k nej, ak vznikla povinnosť jej overenia štatutár-nym auditorom,
   3. prehľad o daroch a príspevkoch poskytnutých fondu,
   4. prehľad príjmov podľa zdrojov a ich pôvodu,
   5. stav majetku a záväzkov fondu k 31. decembru,
   6. celkové výdavky v členení na výdavky podľa jednotlivých druhov činnosti fondu a osobitne výšku výdavkov na správu fondu,
   7. zmeny vykonané v štatúte a v zložení orgánov, ku ktorým došlo v hodnote-nom období,
   8. ďalšie údaje, ktoré určí správna rada.

5

1. Fond uloží výročnú správu do verejnej časti registra účtovných závierok najneskôr do l5. júla.
2. Fond je povinný mať účtovnú závierku a výročnú správu overenú štatutárnym auditorom, ak
3. príjem verejných prostriedkov a podielov zaplatenej dane v účtovnom období, za ktoré je účtovná závierka zostavená, presiahne 200 000.- € alebo
4. všetky príjmy fondu v účtovnom období, za ktoré je účtovná závierka zostavená presiahnu 500 000.- €, tým nie je dotknutá povinnosť overenia účtovnej závierky podľa osobitného predpisu.

**Čl. XIV.**

**Zrušenie, majetkové vyrovnanie a zánik fondu**

1. Fond sa zrušuje:
   1. dňom uvedeným v rozhodnutí správnej rady o zrušení fondu, inak dňom, keď bolo toto rozhodnutie prijaté,
   2. rozhodnutím správnej rady o zlúčení alebo splynutí fondu,
   3. dňom uvedeným v rozhodnutí súdu o zrušení fondu, inak dňom, keď toto rozhodnutie nadobudlo právoplatnosť,
   4. vyhlásením konkurzu alebo zamietnutím návrhu na vyhlásenie konkurzu pre nedostatok majetku,
2. Pri zlúčení prechádza majetok zrušeného fondu na fond, s ktorým sa fond zlúčil alebo na nadáciu, s ktorou sa fond zlúčil.
3. Pri splynutí prechádza majetok fondu na fond vzniknutý splynutím alebo na nadáciu vzniknutú splynutím.
4. Fond zaniká ku dňu výmazu z registra. Jeho zániku predchádza zrušenie s likvidáciou alebo bez likvidácie.
5. Likvidácia sa nevyžaduje, ak peňažné prostriedky fondu prechádzajú na iný fond alebo nadáciu po zlúčení alebo splynutí.
6. Likvidačný zostatok môže byť prevedený len na iný fond alebo nadáciu.
7. Odmenu likvidátora určí ten, kto likvidátora vymenoval.
8. Náklady likvidácie sa uhradia z majetku fondu.
9. Na zrušenie fondu s likvidáciou alebo bez likvidácie a na zánik fondu sa použijú primerane ustanovenia Obchodného zákonníka o zrušení a zániku obchodných spoločností.

**Čl. XV.**

**Záverečné ustanovenie**

Zriaďovateľ rozhodol, že oprávnenia zriaďovateľa prechádzajú na správnu radu.

Bratislava 12.12.2018

Zriaďovateľ

6